b'\n_START_ARTICLE_\nKaiser Chiefs\n_START_SECTION_\nV\xc4\x93sture\n_START_PARAGRAPH_\nAptuveni vienpadsmit gadu vecum\xc4\x81 Saimons Rikss, Niks Beinss un Niks Hod\xc5\xbesons m\xc4\x81c\xc4\xabj\xc4\x81s vien\xc4\x81 skol\xc4\x81. V\xc4\x93l\xc4\x81k Rikss un Beinss dev\xc4\x81s uz universit\xc4\x81ti, kur satika Rikiju Vilsonu un Endr\xc5\xab Vaitu. Hod\xc5\xbesons, Vaits un Vilsons dibin\xc4\x81ja grupu "Ruston Parva", kas pat parakst\xc4\xabja l\xc4\xabgumu ar ierakstu komp\xc4\x81niju, tom\xc4\x93r komp\xc4\x81nija bankrot\xc4\x93ja. Grup\xc4\x81 tika pie\xc5\x86emti v\xc4\x93l divi cilv\xc4\x93ki un t\xc4\x81 main\xc4\xabja nosaukumu uz "Kaiser Chiefs", par godu futbola komandai. Pirmais albums, Employment, tika izdots 2005. gad\xc4\x81. Tas ieguva pieck\xc4\x81r\xc5\xa1u plat\xc4\xabna statusu. Otrais albums, Yours Truly, Angry Mob, tika izdots 2007. gad\xc4\x81 un bija komerci\xc4\x81li veiksm\xc4\xabg\xc4\x81ks, par sp\xc4\xabti kritikai. 2008. gad\xc4\x81 grupa izdeva tre\xc5\xa1o albumu, Off with Their Heads. No t\xc4\x81 pa\xc5\xa1laik ir izdoti divi singli.'